**NÁRODNÁ RADA SLOVENSKEJ REPUBLIKY**

 **IX. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Č.: KNR-UPV-1499/2024-5

**371a**

### S p o l o č n á s p r á v a

**výborov Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2023 (tlač 371)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ústavnoprávny výbor Národnej rady Slovenskej republiky ako určený gestorský výbor **k správe generálneho prokurátora Slovenskej republiky** o činnosti prokuratúry a poznatkoch prokuratúry o stave zákonnosti v Slovenskej republike za rok 2023(tlač 371) podáva Národnej rade Slovenskej republiky **spoločnú správu výborov** Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2023 (tlač 371a).

Predseda Národnej rady Slovenskej republiky rozhodnutím č. 388 z 2. júla 2024 pridelil predmetnú správu na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre obranu a bezpečnosť a

Výboru Národnej rady Slovenskej republiky pre ľudské práva a národnostné menšiny.

Zároveň určil Ústavnoprávny výbor Národnej rady Slovenskej republiky za gestorský výbor a lehotu na prerokovanie predmetnej správy vo výboroch.

Predmetnú správu prerokovali a odporúčali Národnej rade Slovenskej republiky **vziať na vedomie:**

 **Ústavnoprávny výbor** Národnej rady Slovenskej republiky uznesením č. 147 z 5. septembra 2024 a Výbor Národnej rady Slovenskej republiky **pre obranu a bezpečnosť** uznesením č. 47 z 9. septembra 2024.

Výbor Národnej rady Slovenskej republiky **pre ľudské práva a národnostné menšiny** o uvedenej správe nerokoval.

 Ústavnoprávny výbor Národnej rady Slovenskej republiky ako gestorský výbor k správe generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2023 (tlač 371) **odporúča** Národnej rade Slovenskej republiky **vziať na vedomie** správu generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2023.

 **Spoločná správa** výborov Národnej rady Slovenskej republiky o prerokovaní správy generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2023 (tlač 371a) **bola schválená** uznesením Ústavnoprávneho výboru Národnej rady Slovenskej republiky č. 152 z 12. septembra 2024. Týmto uznesením výbor zároveň poveril spoločného spravodajcu, poslanca Národnej rady Slovenskej republiky **Tibora Gašpara*,*** aby na schôdzi Národnej rady Slovenskej republiky informoval o výsledku rokovania výborov Národnej rady Slovenskej republiky a predniesol návrh uznesenia Národnej rady Slovenskej republiky a určil poslancov Miroslava Čellára, Richarda Eliáša, Richarda Glücka, Zuzanu Plevíkovú, Štefana Gašparoviča a Adama Lučanského za náhradníkov spravodajcu.

 Miroslav Čellár v. r.

 predseda Ústavnoprávneho výboru

 Národnej rady Slovenskej republiky

Bratislava 12. septembra 2024